Genesi 

Sapita 1 

1-5 Kama kaya goma wen God Anutu kamin 
main a gariba main ere yomue. Gariba main 
imore din±)a God Anutu lb an nil minin mina 
pay waa dimue. Kole kole para si bilemue. 
God Anutu dungwa, aw do* Dungure aw dimue* 
Aw dungure God Anutu wai kanide yalini 
nabilungwa kaan i yomue* Aw dungwa si 
bilungwa ala di kole kole ongure si bilungwa, 
gilaa kaan i yomue. Kaun ta dimue# 

6-8 God Anutu dungure kawa nil bole yene 
ime taran dungwa, kawa ala di mine omue. 
Ongure God Anutu kamin kaan i yomue* Kaun 

sutan dimue# 

9-10 God Anutu dungure nil pi ai baan ta 



milungure gariba kaa sungwa, u mariba omue. 

11-13 God Anutu dungure, komina muru main 
main a, kul muru main main a^ eri muru main 
main, gariba gul maaride maale sulu dimue^ 
Kaun autokobe dimue^ 

14-19 God Anutu dungure are ya, ba ya, 

kulmama ya u maribe omue* Aw dungwa kaun 

are sungure God Anutu iru eremue. Gilaa 

kaun ba ya, kulmama ya dongure, God Anutu iru 

erungware gariba gul aw dimue* Are ya, ba 

ya, kulmama u maribe ongware ba kaan muru 

popay te eruul, te kaan ta ta iru u maribe 

ongure yalini iru eremue. Kaun sui sui 

dimue# 

20-23 God Anutu dungure bilebale main 
main a, nil kabe main main, nil ale muru u 

2 



maribe omue# Nil kabe para wen maale sulu 
dlmue. God Anutu kauba main main para ere 

yongure kauba kaan kaan, maale sulu dimue# 

Kaun anan kole muru dimue. 

24-25 God Anutu dungure, kalkan para wen, 
awi bolima te, biin bera te, nogi kabe te, 
erebi baymil te, dui bulaa te pilepale kabe 
gariba gul u maribe omue. Yalini oniba ya, 
kal para wen kire dire ongwa para ere yomue# 
Kal para wen God Anutu ere yongwa maale sulu 
dimue» Kwi milungwa kabe para wen God Anutu 
komina kulderagi nenangwa tomue. 
Sapita 2 

1:26 - 2:25 God Anutu ibal ere yomue. 

Yalini yal abal para ere yomue. God Anutu 
milungwa mere ibal kobe ere yomue# God 



Anutu gariba wore a dagi sire yal ere yomue, 
Yal guman kuun ale, God Anutu giran miin pu 
dungure alide u ibal omue. God Anutu 
gariba wore, yal ere yere, kaan Adan yomue. 
God Anutu komina yalungwa gul, Adan awli 

suna piride baan ta maale yongure milemue. 
KoTiina gul, Iden gariba nil nule binan dimue. 

Kwi milungwa eri komina gul suna dimue. 

".•ain pirungwa eri para dimue. God Anutu di 

Adan tongwa, i komina gul kenin ero, I eri 

milin komina gul suna muru nenanba, main 

pirungwa eri, gul suna wen dungwa, eri milin 

i nenanga i kal wai dungwa, kal nigi dongwa, 

.T.ain piranwa. Eri milin i, nekio, nenanga 

gulanwa. Avd bolima te dua kabe God Anutu 

gariba ere yongwa, awli yal milungwa gul 

ongure Adan kal kobikaan yomue* God Anutu 

iru dungvva, Adan inin milungwa paykungwa 

kanide, abal ere yere yalini terabinwa. 

Abalini yal aki diride, ebinbi milamua 

dirnue. God Anutu Adan suul erungwa ul aru 

di paangure, God Anutu Adan daan yobilaan 

teranta piride, a kube simue# God Anutu 

daan yobilaan piride abal ere yomue. Adan 

ale milungure, God Anutu abal awli yal i 

milungwa gul umue* Adan kanide iru dungwa, 

i inin teran milebingi, God Anutu na daanar. 

yobilaan i ere yongware na i kaanin abal 

yobinwa. God Anutu iru erungware yal nen 

man piseride, abal iride, yalini sui su 

wayde si dawle milide, yal sui teran 
milemue* God Anutu yal abal iru di tongwa, 

i gan kulide kalkan muru ke milo^ Yasui 
yorawan bole milimba gay gulekemue* God 
Anutu kalkan ere yeride kanide wai wen 
piremue. Kaun anan kole muru kole teran 
dimue.. 

2:2 God Anutu kalkan muru ere ye we siride, 
yalini kaun anan kole muru kole sutan imore 
ul paimue# Kaun i kaan, erin kaun yomue# 
Sapita 3 

1-7 Oniba naanin paangwa milemue# Milide 
iru di abal tongwa, i komina gul eri milin 
ta nekio, God Anutu iru dimo? I eri milin 
ire nenanga, i gulekinanwa, God Anutu 
milungwa mere milanwa* I kal wai dungwa, 
kal nigi dongwa main piranwa, Di tobinga 

God Anutu piremua dimue» Dungure abal eri 

milin kane daan gulide ule nomue# Neride 
winbi kole tongure nomue# Yasui nere pare, 
main wen piremue. Yasui yorawan bole 
milungwa piremue^ Pirungwa yasui koray 
piralde eri arin si bilemue# 

8-21 Are baa sungure God Anutu komina gul 
suna kol waremue^ Yal, ebinbi bole, God 
Anutu egile mi, dire ungwa piride, eri main 
ale aal kule paamue# God Anutu iru gala 
dungwa, i aide miline? Adan waa dire iru 
dungwa, i egile mi dire unga pirebinwa. Na 
yorawan bole milebinga, na kuril piride aal 
kule paabinwa dimue* God Anutu iru dungwa, 
ibena i iru di tome? Manaa dibinga eri 

milin i neno? Yal iru dungwa, abal i na 

tenga eri milin na tongure neiwa. Abal 

dungwa, oniba kakibi di na tongure eri milin 

ule neiwa# God Anutu di oniba tongwa, i 

iru eringi, kubinin imore kire di ware 

milanwa, Gariba i kol dinamua, I gawlin 

te abalini gawlin bole kura bilangwa na iru 

erabinwa. I yalini kawn biinin sinanba 

yalini i gibilin mina samua. God Anutu iru 

di abal tongwa, i gaan kule nenanga kaun, 

giil binanbile sinamba, wininbi nomanin 

tenangare i kenin eramua. God Anutu di 

Adan tongwa, i kal iru eringa gariba suul 

bine di maanangwa mere iru erabinwa, 

Komina te eri milin nenanga konagi poraa 

painamua, Konagi iru ere milangal milanga 

erne gulanwa, Na i gariba ere yobinga, i 
kwi gariba nanwa dimue. Diride pare 



kabenogi gain iride si bilide gal mere 
tongure yal sui piremue, Abalini gariba 
ibal muru man milungure Adan ebinbi kaan Ewa 
yomue. 

22-24 Yal abal sui kal wai dungwa, kal 
nigi dongwa main piremue. Ibal kwi milungwa 
eri milin para nekinamadire God Ariutu yal 
nuse mena erungure yal sui komina gul wai 
piseremue, Piserungwa ibal gariba gul 
konagi eremue# God Anutu angelo awli komina 
gul binan i piride kwi milungwa eri sipere 
dimue. Piride di kuba pera naba erungwa 
aa tomue. 

